### | | | | --- | --- | | | | | --- | | **Byråd** 28. maj 2019 Sagsnr. 710-2010-49026 Dok.nr. 710-2019-108496 Bo Henriksen | | 77.                 Forslag om lokalaftale mellem Favrskov Kommune og Favrskov Lærerforening - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag |  |

###

### SAGENS INDHOLD

På vegne af Socialdemokratiet, SF og Enhedslisten har
borgmester Borris Bech (A) sendt følgende forslag til Byrådets behandling:

På vegne af Socialdemokratiet, SF og Enhedslisten fremsættes
hermed forslag om, at den eksisterende ”fælles forståelse” mellem [adresse]
Kommune og Favrskov Lærerforening erstattes med en formel lokalaftale.

Forslaget udspringer af, at partierne ønsker at imødekomme
forhandlingsresultatet fra OK18. Af aftalepapiret mellem KL og
Forhandlingsfællesskabet om overenskomst- og aftalefornyelse pr. 1 april 2018
fremgår det, at: *” Det er parternes ønske, at det fornyede centrale
samarbejde kan inspirere til et styrket samarbejde lokalt mellem kommuner og
kredse/lokale repræsentanter. Det er en mulighed at indgå lokale
arbejdstidsaftaler, der fraviger eller supplerer de centrale
arbejdstidsbestemmelser jf. rammeaftale om decentrale arbejdstidsaftaler*.”

Partierne foreslår derfor, at Favrskov Kommune indbyder [adresse]
Lærerforening til forhandling med henblik på at opnå enighed om en lokalaftale.
Det foreslås videre, at der i forhandlingerne tages udgangspunkt i indholdet i
den eksisterende fælles forståelse samt forhåndsaftale, der hidtil har været
rammesættende for samarbejdet.

Derudover ønskes det, at man i forhandlingerne drøfter
følgende:

·
Rammerne
for arbejdet med inklusionsopgaven - herunder mulighederne for at anvende
resurserne til co-teaching optimalt.

·
Forbedrede
vilkår for nyuddannede lærere. Herunder en lavere timenorm samt etablering af
en mentorordning med henblik på at sikre systematisk faglig og pædagogisk
sparring fra en erfaren kollega.

·
Hvordan
der skabes mere plads til kerneopgaven, som er undervisningens bidrag til
elevernes læring og faglige udvikling, frem for administration, møder og andre
aktiviteter, der ikke genererer egentlig værdi.

I aftaleteksten fra OK18 fremgår det videre at: ”*KL og FF
repræsenteret ved LC er enige om umiddelbart efter OK18 at indgå i en
forpligtende afdækning og et forpligtende forhandlingsforløb om arbejdstid og
andre tiltag, der fremmer god undervisning på Lov 409-underviserområdet, jf.
bilag. Afdækningen og forhandlingsforløbet omfatter folkeskoleområdet,
ungdomsskoler og sprogcentre. Forhandlingsforløbet skal være afsluttet senest
ved overenskomstforhandlingerne i 2021.” (Aftale mellem KL og
Forhandlingsfællesskabet om overenskomst- og aftalefornyelsen pr. 1 april 2018)*

I forlængelse heraf blev nedsat en undersøgelseskommission.
Denne skal forestå analyser og afdækning af udfordringer og muligheder med
arbejdstidsreglerne på underviserområdet. Kommissionens afdækning skal danne
grundlag for anbefalinger og forslag til løsninger, der indgår i de
efterfølgende arbejdstidsforhandlinger mellem de centrale parter med henblik på
at indgå en arbejdstidsaftale senest ved overenskomstforhandlingerne i 2021.

Partierne ønsker derfor, at lokalaftalen revideres i
forlængelse af kommissionens anbefalinger og/eller OK21.

[adresse] skal (som udgangspunkt) holdes inden for de
eksisterende økonomiske rammer for folkeskolerne i [adresse].

Det indstilles, at forslaget oversendes til Børn og Skole om
at indlede forhandlinger med henblik på at få lavet et udkast til lokalaftale
mellem Favrskov Lærerforening og [adresse]. Udkastet til lokalaftale
forelægges Børne- og Skoleudvalget, Økonomiudvalget og byrådet til godkendelse
i september måned.

**INDSTILLING**

Borgmesteren indstiller til Byrådet:

1.    At sagen drøftes.

**BESLUTNING**